Document ID: 31999R0026

NEUVOSTON ASETUS (EY) N:o 26/1999,
annettu 21 päivänä joulukuuta 1998,
Liettuan, Latvian ja Viron kanssa tehtyihin Eurooppa-sopimuksiin liittyvistä yksipuolisista siirtymätoimenpiteistä tiettyjen jalostettujen maataloustuotteiden osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
ennen Viron, Latvian ja Liettuan kanssa tehtyjen Eurooppa-sopimusten pöytäkirjan N:o 2 (1) mukauttamista annettiin asetus (EY) N:o 2621/97 (2), jolla säilytetään myönnetty etuuskohtelu 31 päivään joulukuuta 1998 ja siten tasoitetaan Uruguayn kierroksen tulosten toteuttamisesta mahdollisesti aiheutuvia kauppaa vääristäviä vaikutuksia, jotka kohdistuvat näistä maista yhteisöön suuntautuvaan vientiin,
asetuksella (EY) N:o 2621/97 säädettiin uusista yksipuolisista ja väliaikaisista myönnytyksistä siihen asti kun asianomaiset sekakomiteat antavat Virolle, Latvialle ja Liettualle parannettuja myönnytyksiä, ja
näiden maiden kanssa käydyt neuvottelut Eurooppa-sopimusten kauppaan liittyvien määräysten mukauttamista koskevien pöytäkirjojen, jäljempänä "mukauttamispöytäkirjat", tekemiseksi on saatu päätökseen, ja uudet pöytäkirjat N:o 2 on parafoitu; mukauttamispöytäkirjojen viralliseen hyväksymiseen tähtäävät menettelyt on aloitettu; viralliseen hyväksymiseen tarvittavan aikataulun vuoksi kaikkia kyseisiä maita koskevat mukauttamispöytäkirjat eivät ehkä ehdi tulla voimaan 1 päivänä tammikuuta 1999; sen vuoksi olisi säädettävä myönnytysten jatkamisesta yksipuolisesti 31 päivään joulukuuta 1999,
ON ANTANUT TÄMÄN ASETUKSEN:
1 artikla
1. Liitteessä I lueteltuihin Liettuasta tuleviin tavaroihin sovelletaan mainitussa liitteessä vahvistettuja vuotuisia tariffikiintiöitä ja etuustulleja 1 päivästä tammikuuta 31 päivään joulukuuta 1999. Yhteisöön suuntautuvassa tuonnissa sovellettavien alennettujen maatalouden maksuosien ja lisätullien laskennassa huomioon otettavat perusmäärät esitetään liitteessä II.
2. Liitteessä III lueteltuihin Latviasta tuleviin tavaroihin sovelletaan mainitussa liitteessä vahvistettuja vuotuisia tariffikiintiöitä ja etuustulleja 1 päivästä tammikuuta 31 päivään joulukuuta 1999. Yhteisöön suuntautuvassa tuonnissa sovellettavien alennettujen maatalouden maksuosien ja lisätullien laskennassa huomioon otettavat perusmäärät esitetään liitteessä II.
3. Liitteessä IV lueteltuihin Virosta tuleviin tavaroihin sovelletaan mainitussa liitteessä vahvistettuja vuotuisia tariffikiintiöitä ja etuustulleja 1 päivästä tammikuuta 31 päivään joulukuuta 1999. Yhteisöön suuntautuvassa tuonnissa sovellettavien alennettujen maatalouden maksuosien ja lisätullien laskennassa huomioon otettavat perusmäärät esitetään liitteessä II.
2 artikla
1. Edellä 1 artiklassa mainittujen maiden kanssa tehdyissä mukauttamispöytäkirjoissa määrätyt, jalostettujen maataloustuotteiden kauppaan sovellettavat myönnytykset korvaavat tämän asetuksen vastaavissa liitteissä vahvistetut myönnytykset:
a) 1 päivästä tammikuuta 1999 niiden maiden osalta, joita koskevat mukauttamispöytäkirjat ovat tulleet voimaan viimeistään mainittuna päivänä ja
b) vastaavan mukauttamispöytäkirjan tullessa voimaan niiden maiden osalta, joita koskevat mukauttamispöytäkirjat tulevat voimaan 1 päivän tammikuuta 1999 jälkeen.
2. Tässä asetuksessa säädettyjen toimenpiteiden soveltamiseksi annettuja yksityiskohtaisia sääntöjä sovelletaan myös lisäpöytäkirjoissa määrättyihin vastaaviin toimenpiteisiin.
3 artikla
Komissio hallinnoi tämän asetuksen liitteissä I, III ja IV tarkoitettuja kiintiöitä neuvoston asetuksen (EY) N:o 3448/93 (3) 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä 25 päivänä heinäkuuta 1996 annetun komission asetuksen (EY) N:o 1460/96 säännösten mukaisesti.
4 artikla
Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1998.

Labels: 3
15
17
18